CELEX: E2018J0002
Language: ro
Date: 2019-05-14 00:00:00
Title: Hotărârea Curții din 14 mai 2019 în cauza E-2/18 – C/Concordia Schweizerische Kranken- und Unfallversicherung AG, Landesvertretung Liechtenstein [Regulamentul (CE) nr. 883/2004 – Articolul 24 – Pensionar cu reședința în afara statului competent – Prestații în natură în locul de reședință – Procedură de rambursare]

19.9.2019   
            
            
               RO
            
            
               Jurnalul Oficial al Uniunii Europene
            
            
               C 315/3
            
         
      HOTĂRÂREA CURȚII
      din 14 mai 2019
      în cauza E-2/18
      C
      /
      Concordia Schweizerische Kranken- und Unfallversicherung AG, Landesvertretung Liechtenstein
      
         [Regulamentul (CE) nr. 883/2004 – Articolul 24 – Pensionar cu reședința în afara statului competent – Prestații în natură în locul de reședință – Procedură de rambursare]
      
      (2019/C 315/04)
      În cauza E-2/18, C/Concordia Schweizerische Kranken- und Unfallversicherung AG, Landesvertretung Liechtenstein – CERERE înaintată Curții în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție de către Tribunalul Princiar din Liechtenstein (Fürstliches Landgericht) privind interpretarea Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială, Curtea, compusă din Páll Hreinsson, președinte, Per Christiansen (judecător-raportor) și Bernd Hammermann, judecători, a pronunțat, la 14 mai 2019, hotărârea al cărei dispozitiv prevede următoarele:
      
                  1.
               
               
                  Dacă un pensionar nu are dreptul la prestații în natură în statul SEE de reședință, deoarece beneficiile nu intră în domeniul de aplicare al sistemului său de securitate socială, pensionarul are dreptul, în temeiul articolului 24 alineatul (1) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială, să primească prestații în natură pe cheltuiala instituției competente din statul SEE în temeiul legislației căruia este plătită pensia.
               
            
                  2.
               
               
                  Pensionarul are dreptul de a depune cereri de rambursare în mod direct instituției competente din statul SEE în temeiul legislației căruia este plătită pensia, în special, dar nu numai, în cazul în care i s-a refuzat rambursarea de către statul de reședință. În conformitate cu articolul 22 alineatul (1) din Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială și cu articolul 76 alineatul (4) din Regulamentul (CE) nr. 883/2004, în cazul în care instituția competentă nu furnizează pensionarului informații cu privire la procedura care trebuie urmată, acest lucru nu trebuie să afecteze în mod negativ drepturile pensionarilor față de instituție.